Document ID: /roh_data/filtered/fineweb-2-filterrobots_roh.jsonl.gz/25667

Previs è da construir duas novas turbinas che prestan mintgamai 60 uras megawatts, scrivan ils gestiunaris. La societad Ritom appartegn per 75% a la Viafier federala e per 25% al chantun Tessin. Il current electric producì duai alura era vegnì duvrà per la gronda part da la viafier. Uschia po la SBB cuvrir ils basegns d’energia che vegnan anc a crescher fin il 2030.
Rait da viafier en il Tessin pudess funcziunar autonom
Era pudess la rait da viafier en il chantun Tessin vegnir manada independentamain, quai che fiss surtut d’avantatg tar pannas en il tunnel da basa dal Gottard, scriva la societad gestiunara. Era duai anc dar ina pumpa da 60 megawatts per pudair pumpar aua dal lai d’Airolo en il lai da Ritom.
RR novitads 18:00